Jesus word kwaad - www.bybelkennis.co.za
Jesus word kwaad
Iemand vra vir John D. Rockefeller Sr hoeveel geld nodig is om 'n mens gelukkig te maak. Sy antwoord: Just a little bit more.
Dit moet ons nie verbaas dat Jesus wel tydens sy aardse lewe kwaad geword het nie. Hy was altyd in beheer as Hy kwaad geword het. Daar was veral drie dinge wat Hom regtig kwaad gemaak het.
Onvrugbaarheid. In Markus 11 lees ons die verhaal van Jesus wat die vyeboom vervloek. Jesus was honger en sien 'n vyeboom met blare aan op 'n afstand. Hy stap nader, maar kry geen vye nie. Hy vervloek die boom en die volgende môre was die boom verdroog. God se opdrag aan die mens in die tuin was om dit te bewerk en op te pas (Genesis 2:15). Ons primêre opdrag was nie om te verbruik nie, maar om te bewerk en vrug te dra.
Mense wat onreg aan kinders doen. Elkeen wat een van hierdie kleintjies wat in My glo, van My afvallig maak, vir hom is dit beter as hy met 'n groot meulsteen aan sy nek in die diep see verdrink (Matteus 18:6). Ons moet onthou dat in Jesus se tyd kinders nie juis gereken was nie. Uit sy moeder se geboorteverhaal het Hy geweet hoe dit moet voel as daar nêrens vir jou plek is nie. Jesus maak die kind die primêre beeld van mense wat Hom volg. Maar aan almal wat Hom aangeneem het, dié wat in Hom glo, het Hy die reg gegee om kinders van God te word (Johannes 1:12).
Selfgeregtigde veroordeling van ander. Wie het Jesus regtig kwaad gemaak? Die Fariseërs, want hulle het ander gedurig geoordeel en op ander neergekyk.